***Ո Ր Ո Շ ՈՒ Մ***

***Կատարողական վարույթը կասեցնելու մասին***

*« 24» 07. 2014թ. ք. Իջևան*

*ՀՀ ԱՆ ԴԱՀԿ ծառայության Տավուշի մարզային բաժնի ավագ հարկադիր կատարող, արդարադատության մայոր Ա. Գրիգորյանս ուսումնասիրելով 11.04.2013թ. վերսկսված թիվ 11-646/13 կատարողական վարույթի նյութերը.*

***Պ Ա Ր Զ Ե Ց Ի***

*Տավուշի մարզի ընդհանուր իրավասության դատարանի կողմից 30.03.2010թ. տրված թիվ ՏԴ2/0338/02/09 կատարողական թերթի համաձայն պետք է Գուրգեն Աթոյանից և Սիրուհի Պապյանից հօգուտ ՖԻՆՔԱ ՈՒՎԿ ՓԲԸ-ի համապարտության կարգով բռնագանձել 7364.93 ԱՄՆ դոլարին համարժեք ՀՀ դրամ, ինչպես նաև բանկի կողմից որպես դատական ծախս վճարված պետական տուրքի գումարը 57065 ՀՀ դրամ: Պարտքի հիմնական գումարի նկատմամբ հաշվարկել և պատասխանողներից հօգուտ ՖԻՆՔԱ ՈՒՎԿ ՓԲԸ-ի բռնագանձել ՀՀ քաղաքացիական օրենսգրքի 411 հոդվածով սահմանված տոկոսներ՝ սկսաց 19.11.2009թ.-ից մինչև գումարը վարկատուի դրամարկղ մուտքագրելու կամ նրա բանկային հաշվին փոխանցելու պահը, ինչպես նաև բռնագանձման ենթակա գումարի 5 տոկոսը, որպես կատարողական ծախսի գումար:*

*Կատարողական գործողությունների ընթացքում հարցումներ են կատարվել տարբեր գերատեսչություններ՝ պարտապանի և նրա ամուսնու անվամբ սեփականության իրավունքով գույք կամ դրամական միջոցներ հայտնաբերելու նպատակով։*

*Ստացված հարցումների պատասխաններից պարզվել է, որ Գուրգեն Աթոյանի և Աննա Մկրտումյանի անվամբ հաշվարկված ամբողջ անշարժ և շարժական գույքերը հանդիսանում են գրավի առարկա «ԱԿԲԱ-Կրեդիտ Ագրիկոլ բանկ» ՓԲԸ-ում:*

*Գրավի առարկաների իրացումից հետո պարտապանի պարտքը գրավառու բանկի նկատմամբ 15.04.2014թ. դրությամբ կազմում է 22.646 դոլար:*

*Այլ գույք կամ դրամական միջոցներ որոնց վրա կարելի է բռնագանձում տարածել չեն հայտնաբերվել:*

*Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28-րդ հոդվածով և 37-րդ հոդվածի 1-ին մասի 8-րդ կետով.*

***Ո Ր Ո Շ Ե Ց Ի***

*Կասեցնել 11.04.2013թ. վերսկսված թիվ 11-646/13 կատարողական վարույթը 60-օրյա ժամկետով:*

*Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան.*

*Սույն որոշումը երկու աշխատանքային օրվա ընթացքում հրապարակել* [*www.azdarar.am*](http://www.azdarar.am) *ինտերնետային կայքում.*

*Որոշման պատճենն ուղարկել կողմերին.*

*Որոշումը կարող է բողոքարկվել ՀՀ վարչական դատարան կամ վերադասության կարգով` որոշումը ստանալու օրվանից տասնօրյա ժամկետում:*

*Ավագ հարկադիր կատարող` Ա. Գրիգորյան*